פאביניו

פאביו הנריקה טברס (בפורטוגזית: Fábio Henrique Tavares; נולד ב-23 באוקטובר 1993 בקמפינאס שבברזיל), הידוע בקיצור כפאביניו, הוא כדורגלן ברזילאי, המשחק בעמדת הקשר האחורי בקבוצת אל-איתיחאד המשחקת בליגת העל הסעודית ושחקן נבחרת ברזיל. פאביניו נולד בקמפינאס שבברזיל. הוא החל לשחק באקדמית הנוער של פאוליניה, ובשנת 2010 עבר לאקדמית הנוער של פלומיננסה מליגת העל הברזילאית. הוא לא שיחק בקבוצה הבוגרת של המועדון. ב-8 ביוני 2012 חתם פאביניו על חוזה ל-6 שנים בריו אבה מליגת העל הפורטוגלית, אך מעולם לא שיחק בה. ב-9 ביולי 2012 הושאל פאביניו לעונה אחת לריאל מדריד מליגת העל הספרדית. במשך העונה הוא שיחק בריאל מדריד קסטיליה מהליגה הספרדית השנייה, קבוצת המילואים של ריאל מדריד. ב-17 באוגוסט 2012 ערך פאביניו את הופעת הבכורה שלו בקבוצת המילואים, כששיחק 90 דקות בהפסד 1–2 לויאריאל במסגרת המחזור הראשון בליגה. ב-28 באפריל 2013 הבקיע פאביניו את שער הבכורה שלו בקבוצה, שער בדקה השלישית של תוספת הזמן של המחצית השנייה בתיקו 3-3 נגד נומנסיה במסגרת המחזור ה-36 בליגה. ב-8 במאי 2013 ערך פאביניו את הופעת הבכורה שלו בקבוצה הראשונה, הופעתו היחידה, כשהחליף את פאביו קונטראו בדקה ה-76 בניצחון 2–6 על מאלגה במסגרת המחזור ה-36 בליגה. הוא בישל לאנחל די מריה את השער השישי במשחק. בסך הכל ערך פאביניו 30 הופעות בריאל מדריד קסטיליה, בהן הבקיע שני שערים. ב-19 ביולי 2013 הושאל פאביניו לעונה אחת למונקו מליגת העל הצרפתית. ב-10 באוגוסט 2013 ערך פאביניו את הופעת הבכורה שלו במועדון, כששיחק 90 דקות בניצחון 0–2 על ז'ירונדן דה בורדו במסגרת המחזור הראשון בליגה. ב-26 במרץ 2014 הבקיע פאביניו את שער הבכורה שלו במועדון, שער בדקה ה-58 בניצחון 0–6 על לאנס במסגרת שלב רבע הגמר של הגביע הצרפתי לעונת 2013/2014. בעונת ההשאלה הראשונה שלו במונקו, ערך פאביניו 26 הופעות ליגת העל הצרפתית, מבלי להבקיע שער. ב-2 ביולי 2014 לאחר שהסתיימה עונת ההשאלה במונקו, הושאל פאביניו למועדון לעונה נוספת. ב-16 בספטמבר 2014 ערך פאביניו את הופעת הבכורה שלו בליגת האלופות, כששיחק 90 דקות בניצחון 0–1 על באייר לברקוזן במסגרת המחזור הראשון בשלב הבתים לעונת 2014/2015. ב-9 בדצמבר 2014 הבקיע פאביניו את שער הבכורה שלו בליגת האלופות, שער בדקה ה-89 בניצחון 0–2 על זניט סנקט פטרבורג במסגרת המחזור השישי בשלב הבתים. פאביניו שותף בכל משחקיה הקבוצה בליגת האלופות, ששת משחקי שלב הבתים, שני משחקי שמינית גמר ושני משחקי רבע גמר, טורניר שהסתיים בהדחתה של הקבוצה על ידי יובנטוס. ב-22 במרץ 2015 הבקיע פאביניו את שער הבכורה שלו בליגת העל הצרפתית, שער בדקה החמישית בניצחון 1–3 על סטאד ריימס במסגרת המחזור ה-30. בעונת ההשאלה השנייה שלו במונקו, ערך פאביניו 36 הופעות ליגת העל הצרפתית, בהן הבקיע שער אחד. ב-19 במאי 2015 חתם פאביניו בקבוצה על חוזה ל-4 שנים. בעונת 2016–2017 פאביניו היה חלק חשוב בזכייה באליפות צרפת של מונקו שהגיעה גם לחצי גמר ליגת האלופות, בעונה זו הוא כבש 12 שערים בכל המסגרות. ב-28 במאי 2018 חתם פאביניו בליברפול מהפרמייר ליג לחמש שנים. סכום ההעברה הוא 50 מיליון אירו. ב-18 בספטמבר 2018 ערך את הופעתו הבכורה בקבוצה בניצחון 2–3 על פריז סן-ז'רמן בשלב הבתים בליגת האלופות. ב-1 ביוני 2019, פאביניו פתח בהרכב קבוצתו בגמר ליגת האלופות 2018/2019 של אופ"א מול טוטנהאם הוטספר, כשהוא משלים את מלוא 90 הדקות כאשר המועדון מבטיח את זכייתו השישית בתחרות ופאביניו זכה בתואר הראשון שלו עם המועדון. ב-14 באוגוסט 2019, פאביניו שיחק את מלוא 90 הדקות בגמר הסופר-קאפ נגד צ'לסי, פאביניו כבש את הפנדל השני של ליברפול בניצחונה 4–5 בדו-קרב פנדלים לאחר שהמשחק הסתיים בתוצאה 2-2 בסיום הזמן החוקי. ב-31 ביולי 2023, חתם פאביניו באל-איתיחאד הסעודית תמורת 40m£ בחוזה עד יוני 2026. פאביניו נכלל בסגל של נבחרת ברזיל לקופה אמריקה 2015 על ידי המאמן דונגה, אולם לא זכה לדקות משחק בטורניר זה בו הודחה הנבחרת הברזילאית בשלב רבע הגמר. ב-7 ביוני 2015 ערך פאביניו את הופעת הבכורה שלו בנבחרת ברזיל, כששיחק במחצית השנייה בניצחון 0–2 במשחק ידידות על נבחרת מקסיקו. נכלל בסגל נבחרת ברזיל לטורניר מונדיאל 2022. פאביניו נשא לאישה את רבקה טווארס בשנת 2015, לאחר שהיו ביחד מאז 2013. בליברפול הוא הרוויח לעצמו את הכינוי, "הובר", מכיוון ש"הוא מנקה הכל". בינואר 2023 נולד לזוג ילד. אליפות צרפת: 2017/2016 אליפות אנגליה: 2019/2020 ליגת האלופות: 2018/2019 גביע העולם למועדונים: 2019 גביע הליגה האנגלי: 2021/2022 גביע אנגלי: 2021/2022 מגן הקהילה: 2022 נכון ל-3 ביוני 2023 נכון ל-3 ביוני 2023 מדיה וקבצים בנושא פאביניו בוויקישיתוף פאביניו, ברשת החברתית אקס (טוויטר) פאביניו, באתר Transfermarkt פאביניו, באתר Soccerway פאביניו, באתר BDFutbol פאביניו, באתר WorldFootball.net פאביניו, באתר National Football Teams פאביניו, באתר FootballDatabase.eu פאביניו, באתר ESPN תומר יצחק‏, היי פאב, באתר וואלה, 16 בפברואר 2022 פאביניו עבר לליברפול עבור 50 מיליון יורו, באתר ערוץ הספורט, 29 במאי 2018 ‏העברות בעולם, 31.7: פאביניו חתם באל איתיחאד, צ'לסי ויובנטוס רוקמות טרייד, באתר ספורט1, 31 ביולי 2023; מצטרף לבנזמה: פאביניו חתם באל איתיחאד, באתר ONE‏, 31 ביולי 2023; כתבי ספורט "הארץ", אל איתיחאד החתימה את פאביניו לשלוש עונות, באתר הארץ, 31 ביולי 2023 Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Sophie McCoid, Who is Rebeca Tavares? Meet the glam wife of Liverpool's new signing Fabinho, liverpoolecho, ‏29 במאי 2018